Un copil de 4 ani a murit după ce mașina condusă de mamă a căzut într-un pârâu. Femeia nu avea permis auto.
Sâmbătă, 31 iulie 2021, o femeie în vârstă de 27 de ani a condus mașina în localitatea Cornereva, din județul Caraș-Severin, deși nu avea permis, iar la un moment dat s-a răsturnat în pârâu. Unul dintre cei patru copii ai săi, care erau în mașină, a murit.
Poliția Stațiunii Băile Herculane a fost sesizată, sâmbătă, despre accidentul rutier produs pe un drum județean din Caraș-Severin, localitatea Cornereva. O mașină s-a răsturnat în pârâu.Oamenii legii spun că cea care a condus mașina este o femeie de 27 de ani, din Cornereva, care nu avea permis de conducere pentru nicio categorie de vehicule."În momentul producerii accidentului, în autoturism s-ar fi aflat cei 4 copii minori ai femeii, unul dintre aceștia, în vârstă de 4 ani, fiind grav rănit, echipajul medical care a preluat minorul constatând decesul acestuia după efectuarea manevrelor de resuscitare", spun reprezentanții Poliției Caraș-Severin.Ceilalți trei copii nu au fost răniți în urma accidentului rutier. Femeia de 27 de ani a fost testată cu aparatul etilotest, rezultatul fiind zero.În prezent s-a dispus necropsia pentru stabilirea cauzelor decesului minorului, iar polițiștii au întocmit dosar penal sub aspectul aspectul săvârșirii infracțiunii de ucidere din culpă și conducerea unui autovehicul fără permis de conducere.